Παραγωγή, Εφαρμογή και Αξιολόγηση Προγράμματος περιβαλλοντικής Εκπαίδευσης για την Προστατευόμενη Περιοχή της Οίτης:
Creators: name: Δέλλιου, Ιωάννα Σπυρίδωνος
Publisher: name: Aristotle University of Thessaloniki
Year: 2014
Subjects: Περιβαλλοντική εκπαίδευση
Προστατευόμενη περιοχή
Οίτη
Environmental education
Protected Area
Oiti

description: Στο πλαίσιο της παρούσας εργασίας δημιουργήθηκε ένα πρόγραμμα περιβαλλοντικής εκπαίδευσης που αφορά την Προστατευόμενη Περιοχή της Οίτης. Η Οίτη αποτελεί μία χλωριδικά πλούσια περιοχή, στην οποία απαντάται περίπου 20% των φυτών της Ελλάδας, μεταξύ των οποίων και η βερονίκη της Οίτης, ενδημικό της περιοχής. Ως προς την πανίδα, η Οίτη αποτελεί το νοτιότερο όριο εξάπλωσης του αγριόγιδου, του σταχτή δρυοκολάπτη και της καφέ αρκούδας. Για την επιλογή του συνόλου των πληροφοριών που θα περιέχονταν στο πρόγραμμα Π.Ε αλλά και για τη δομή που αυτό θα είχε, πραγματοποιήθηκε εκτενής βιβλιογραφική έρευνα. Αποφασίσαμε να δώσουμε έμφαση σε διαδραστικές προσεγγίσεις και να δημιουργήσουμε ένα πρόγραμμα που θα στοχεύει σε μαθητές δευτεροβάθμιας εκπαίδευσης (ηλικίας 12-15) και θα έχει τόσο ατομικό όσο και ομαδικό χαρακτήρα. Το εκπαιδευτικό υλικό αποτελείται από τρία μέρη: εισαγωγή, παιχνίδι 1 (ομαδικό) και παιχνίδι 2 (ατομικό και ομαδικό). Στο πρώτο μέρος, γίνεται ενημέρωση των εκπαιδευομένων για την Οίτη και τα επιμέρους χαρακτηριστικά της, ενώ στο δεύτερο και στο τρίτο ενισχύεται η αφομοίωση της δοθείσας πληροφορίας με εφαρμογή των δύο παιχνιδιών. Το πρόγραμμα εφαρμόστηκε τρεις φορές: μία φορά σε ομάδα μαθητών στη Θεσσαλονίκη, σε πιλοτική φάση, ώστε να διαπιστωθούν τυχόν σημεία που χρήζουν βελτίωσης, και δύο φορές σε τμήματα Β’ Γυμνασίου σχολείου της Λαμίας. Για να αξιολογηθεί η αποτελεσματικότητα του προγράμματος, κυρίως ως προς την επίτευξη δύο εκπαιδευτικών στόχων, α) διατήρηση του ενδιαφέροντος καθ’ όλη τη διάρκεια της εκπαιδευτικής διαδικασίας, και β) αφομοίωση βασικών πληροφοριών σχετικά με την Οίτη, δημιουργήθηκε επιπλέον υλικό αξιολόγησης. Η εφαρμογή του έδειξε ότι ο διαδραστικός τρόπος ενημέρωσης συμβάλλει δραστικά στην ενεργό συμμετοχή των μαθητών, διατηρεί το ενδιαφέρον τους και βοηθάει στην επίτευξη των στόχων του προγράμματος περιβαλλοντικής εκπαίδευσης.
description: In the present work, we developed an environmental education program for the Protected Area of Mt Oiti. The region has a rich flora, with about 20% of the Greek plants, among which the local endemic Veronica oetaea. Regarding its fauna, Oiti is the southernmost distribution limit of the Balkan chamois, the grey-headed woodpecker and the brown bear. To select the material to be included in this environmental program and the form that it would have, we did an extensive literature search. We decided to give emphasis to interactive approaches and developed a training package targeting high-school students (ages 12-15) and focusing on both team and individual work/performance. The program consists of three parts: introduction, game 1 (team) and game 2 (individual and team). First, students are informed about Oiti and its specific characteristics. In the second and third parts, we aim at enhancing assimilation of the information through active participation of students into the two games. The program was applied three times: with a group of students in Thessaloniki, at a pilot phase, in order to identify parts that potentially needed modification or improvement, and with the students of two classes from a high-school of the nearby city of Lamia. In order to examine the effectiveness of the program in achieving two educational goals, (i) to keep the interest of students throughout the duration of the program, and (ii) to help them learn about Oiti, its major features and important issues, we developed additionally an evaluation tool. Its application showed that the interactive way of informing the students contributes greatly to their active participation and continuous interest and fulfils the major goals of the environmental education program.